अाज की पारी के दौरान विराट ने किसी द्विपक्षीय वनडे सीरीज में सर्वाधिक रन बनाने वाले कप्‍तान बनने का रिकॉर्ड बनाया. उन्‍होंने ऑस्‍ट्रेलिया के जॉर्ज बैली (478 रन) के रिकॉर्ड को पीछे छोड़ा. बैली ने भारत के खिलाफ 2013-14 की वनडे सीरीज में यह रन बनाए थे. 71 रन बनाते ही कोहली किसी द्विपक्षीय सीरीज में 500 या इससे अधिक रन बनाने वाले भारत के पहले बल्‍लेबाज बन गए.कोहली ने इमरान ताहिर को चौका जड़ते हुए वनडे में अपना 35वां शतक पूरा किया. सीरीज में यह उनका तीसरा शतक रहा. कोहली के बल्‍ले की धमक के आगे दक्षिण अफ्रीकी गेंदबाज असहाय नजर आ रहे थे. 30 ओवर के बाद टीम इंडिया का स्‍कोर दो विकेट खोकर 180 रन था.अगले ही ओवर में उन्‍होंने इमरान ताहिर को लगातार दो छक्‍के जड़ते हुए टीम इंडिया को लक्ष्‍य को बेहद करीब पहुंचा दिया.विनिंग स्‍ट्रोक कोहली ने इमरान ताहिर की गेंद पर चौके के रूप में लगाया. टीम इंडिया 32.1 ओवर में लक्ष्‍य तक पहुंची. विराट 96 गेंद पर 129 (19 चौके, दो छक्‍के) और रहाणे 34 रन (50रन, तीन चौके) नाबाद रहे. इन दोनों बल्‍लेबाजों के बीच शतकीय साझेदारी हुई.